14. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.79277 της 8/21 Ιουν.1967 (ΦΕΚ  Β΄409) Περί τρόπου συνθέσεως του Κεντρικού Ισραηλιτικού Συμβουλίου Συντονισμού και Γνωματεύσεως (Κ.Ι.Σ.) Έχοντες υπ’ όψει τας διατάξεις του άρθρ.2 του Α.Ν.4/1967, ως ούτος ετροποποιήθη και συνεπληρώθη υπό των διατάξεων του Α.Ν.19/1967, αποφασίζομεν: Σελ.74(δ) Τεύχος 1246-Σελ.64 Το υπό του άρθρ.6 του Α.Ν.367/1945(ΦΕΚ 143Α΄), ως και των διατάξεων του υπ’ αριθ.1657/ 1951 (Φ.Ε.Κ. 20Α΄) Νόμου προβλεπόμενον Κεντρικόν Ισραηλιτικόν Συμβούλιον Συντονισμού και Γνωματεύσεως (Κ.Ι.Σ) απαρτίζεται εφεξής εκ 5 μελών, διοριζομένων μετά των αναπληρωτών των υπό του Υπουργού Εθνικής Παιδείας και Θρησκευμάτων και λαμβανομένων εκ Κρατικών Λειτουργών, Νομικών και Επιστημόνων Ισραηλιτών το γένος, διακεκριμένων μελών της Ισραηλιτικής Κοινότητος και εκ Δικαστικών. Η θητεία των μελών του Συμβουλίου τούτου είναι διετής. Το Συμβούλιον ευρίσκεται εν απαρτία παρισταμένων τουλάχιστον τεσσάρων εκ των μελών αυτού. Κατά τα λοιπά περί της λειτουργίας του Συμβουλίου τούτου ισχύουν αι κείμεναι διατάξεις. 15. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.182 της 4/22 Μαρτ.1978 (ΦΕΚ Α΄40) Περί του Κανονισμού της «Ισραηλιτικής Κοινότητος Αθηνών». Καταργήθηκε από το άρθρ.38 Π.Δ.234/25 Απρ. -2 Μαΐου 1989 (ΦΕΚ Α΄110), κατωτ. αριθ.16. 